Teises küsimuses jõudis kohus seisukohale, et kuigi teose näitamine televisioonis on teose üldsusele edastamine ning graafiline kasutajaliides saab olla autori intellektuaalse loomingu tulemus ja seega teos, ei saa graafilise kasutajaliidese  kasutamist telesaate edastamisel siiski pidada selle üldsusele edastamiseks. Selle põhjuseks on asjaolu, et telesaate näitamisel esitatakse kasutajaliides vaatajatele passiivsel viisil ilma vaatajapoolse aktiivse sekkumise võimaluseta. Televaataja ei saa osa kasutajaliidese programmi ja kasutaja vaheliseks ühenduslüliks olemise funktsioonist.